**Konkurss Alu Krossiraja rentniku leidmiseks**

Rapla Vallavalitsus kuulutab välja konkursi Rapla vallale kuuluva ja Rapla vallas Kalevi külas asuva Alu krossiraja rentniku leidmiseks, motospordiga tegelemise eesmärgil viieks aastaks. Krossiraja kinnistu (katastritunnus 66904:001:0308) kogupindala on 3,73 ha.

1. Pakkumine peab sisaldama :

1.1. Alu krossiraja kasutamise põhimõtete kirjeldust ja viie aasta tegevuskava.

1.2. Andmed pakkuja kohta ( juriidilise isiku nimi, äriregistri registrikood, asukoht ja aadress).

1.3. Tõend kohalike maksude võlgnevuste puudumise kohta.

1.4. Kinnitust, et pakkuja on teadlik krossiraja ja territooriumi seisukorrast ning kohustub omal kulul viima kinnistu sellisesse seisukorda, millisena ta kavatseb neid kasutama hakata.

2. Pakkumises tuleb arvestada, et oleks tagatud:

2.1. harrastustegevuse (motosport) toimimise, mis aitab kaasa motoharrastus arengule ning kohalike elanike jaoks vaba aja võimaluste mitmekesistamisele;

2.2. krossiraja kasutamine ka maastikujalgratastega sõitjatele.

2.3. krossiraja toimimine avalikuks kasutamiseks selliselt, et ka kohalikel elanikel oleks võimalus ja huvi krossirada kasutada.

3. Rentniku ülesanded:

3.1. tasuda kinnistu kasutamise eest sada (100) eurot ühekordse maksena kord aastas;

3.2. kanda krossiraja kasutamisega seotud kulud ehk kõrvalkulud. Kõrvalkuludeks on kulud omaniku või kolmanda isiku vahendatud teenustele , mis on seotud krossiraja ja territooriumi kasutamisega;

3.3. kohustub krossiraja kasutusse võtmiseks taotlema kõik vajalikud load ja kooskõlastused (Tervise- ja Päästeameti ning kauplemisload jms);

3.4. vastutab kinnistul toimuvate tegevuste ohutuse ja heakorra eest;

3.5. järgida krossiraja kasutamisel sanitaar-, tuleohutus- ja ekspluateerimise nõudeid ning omal kulul tagada nende nõuete täitmine.

4. Kui rentnik ei täida lepingus kokkulepitud kohustusi (sh tegevuskavas ettenähtud tegevused) on Rapla Vallavalitsusel õigus leping kahekuulise etteteatamisega lõpetada.

5. **Konkursist osavõtjal esitada taotlus 21. juuniks 2019** Rapla Vallavalitsusse (Viljandi mnt 17, 79511 Rapla) või e-kirjaga aadressil rapla@rapla.ee .

6. Vallavalitsus sõlmib lepingu sisukama tegevuskava esitanud pakkujaga. Vallavalitsus võtab arvesse ka eelneva samalaadse tegevuse kogemuse motovaldkonnas.